open-index/open-wikipedia-markdown huggingface dataset:
Α.Ε.Κ. (ποδόσφαιρο γυναικών)

Το **ποδοσφαιρικό τμήμα γυναικών** της ΑΕΚ είναι απο τα πιο πρόσφατα νεοσύστατα τμήματα του συλλόγου καθώς ιδρύθηκε το 2021 και από την σεζόν 2023–24 αγωνίζεται στην Α΄ Κατηγορία Γυναικών.

## Ιστορία
Μια πρώτη ομάδα ποδοσφαίρου γυναικών της ΑΕΚ, συγκροτήθηκε κατά τις αρχές της δεκαετίας του 1980, εποχή που γίνονταν μια πρώτη προσπάθεια ανάπτυξης του γυναικείου ποδοσφαίρου στη χώρα, που όμως δεν μακροημέρευσε.

Η Α.Ε.Κ. από τα πρώτα χρόνια της ίδρυσής της έδωσε ιδιαίτερη βαρύτητα στην ανάπτυξη του γυναικείου αθλητισμού. Έτσι, από τον Ιούλιο του 2021 ιδρύθηκε και τέθηκε άμεσα σε λειτουργία από την αγωνιστική περίοδο 2021–22 ένα ακόμη τμήμα γυναικών, το τμήμα γυναικείου ποδοσφαίρου. Μαζί με τη γυναικεία ομάδα ποδοσφαίρου της Α.Ε.Κ., παράλληλα δημιουργήθηκαν Τμήματα Υποδομής με στόχο την καλλιέργεια του αθλήματος και τη δημιουργία νέων αθλητριών από τα σπλάχνα του Συλλόγου. Το Σεπτέμβριο του 2021 πραγματοποιήθηκε η κλήρωση της Γ’ Εθνικής Ποδοσφαίρου Γυναικών, με την ιστορική συμμετοχή της ΑΕΚ ως νεοσύστατο τμήμα.

Γρήγορα ξεχώρισε η δυναμική της, καθώς την σεζόν 2021–22 η ομάδα με πρώτο προπονητή της τον Χρήστο Χριστόπουλο κατέκτησε την πρωτιά στον 5ο Όμιλο και παράλληλα την άνοδο στη Β' Εθνική όντας αήττητη και με μεγάλα σκορ κατά των αντιπάλων της.
Οι «κιτρινόμαυρες» βρίσκονταν στον 5ο Όμιλο της Κατηγορίας, μαζί με τον Άγιο Θωμά, τον Ακράτητο Άνω Λιοσίων, τις Γυναίκες Περιστερίου και τη Λήμνο.

Την σεζόν 2022–23 η «Ένωση» με προπονητή τον Νίκο Γκαλίτσιο και τον Χρήστο Χριστόπουλο ως τεχνικό διευθυντή συμμετέχει στον 3ο Όμιλο του Πρωταθλήματος, γεμάτη όνειρα και φυσικά με στόχο την άνοδο στην κορυφαία κατηγορία του ελληνικού γυναικείου ποδοσφαίρου. Κάτι που στο τέλος της σεζόν το καταφέρνει πάλι ως αήττητη πρωταθλήτρια, μετά απο αγώνες μπαράζ κατα της 2ης ομάδας του ομίλου της, Νέες Ατρομήτου με συνολικό σκορ 6-0.

Στην παρθενική της συμμετοχή στη Α' κατηγορία (σεζόν 2023–24) με προπονητή τον Νίκο Κωτσοβό τερμάτισε στην 6η θέση του πρωταθλήματος πετυχαίνοντας 9 νίκες, ισάριθμες ισοπαλίες και 8 ήττες. Την ίδια σεζόν κατάφερε να φτάσει μέχρι τον τελικό του Κυπέλλου Ελλάδος όπου ηττήθηκε από τον ΠΑΟΚ στα πέναλτι με σκορ 5-4 (καν. διάρκεια 1-1).

## Τίτλοι
* **1** Πρωτάθλημα Α΄ κατηγορίας: 2025
* **1** Κύπελλο Ελλάδας: 2025
* **1** Νταμπλ: 2025
* **1** Πρωτάθλημα Β΄ κατηγορίας: 2023
* **1** Πρωτάθλημα Γ΄ κατηγορίας: 2022

## Αγωνιστικές περίοδοι

## Τελικοί Κυπέλλου

## Ευρωπαϊκοί Αγώνες

## Τρέχουσα σύνθεση ομάδας
Η ομάδα όπως ήταν στις   

## Εξωτερικοί σύνδεσμοι
* Επίσημος ιστότοπος της ΠΑΕ AEK  
* Επίσημος ιστότοπος της Original 21
* ΑΕΚ.gr

## Πηγές
* https://www.enwsi.gr/1072668/aek/erasitexniki/aek-nikifora-premiera-gia-tin-gynaikeia-omada-podosfairoy.html?utm_source=internal&utm_medium=feed

## Παραπομπές


Κατηγορία:Αθλητική Ένωση Κωνσταντινουπόλεως
Κατηγορία:Αθλητική Ένωση Κωνσταντινουπόλεως (ποδόσφαιρο)
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2021
Βίτι Λέβου

Το **Βίτι Λέβου** είναι το μεγαλύτερο νησί της Δημοκρατίας των Φίτζι. Σε αυτό βρίσκεται η πρωτεύουσα των Φίτζι, Σούβα, και η πλειοψηφία του πληθυσμού των Φίτζι.

## Γεωγραφία
Το Βίτι Λέβου είναι το μεγαλύτερο νησί της Δημοκρατίας των Φίτζι, στο οποίο κατοικεί το 70% του πληθυσμού (περίπου 600.000 άτομα) και είναι το κέντρο του αρχιπελάγους των Φίτζι. Έχει μήκος 146 χιλιόμετρα και πλάτος 106 χιλιόμετρα, και έχει έκταση 10.388 τετραγωνικά χιλιόμετρα. Οι σεισμοί και οι ηφαιστειακές εκρήξεις διαμόρφωσαν το κάπως τραχύ έδαφος του νησιού, το οποίο χωρίζεται περίπου στη μέση από μια οροσειρά που εκτείνεται από βορρά προς νότο. Το κέντρο του νησιού είναι δασώδες και περιλαμβάνει την υψηλότερη κορυφή του έθνους, το Όρος Τομανίβι (παλιότερα γνωστό ως Όρος Βικτώρια), το οποίο ανέρχεται στα 1.324 μέτρα.

Η ανατολική πλευρά του νησιού δέχεται έντονες βροχοπτώσεις, ιδιαίτερα στα βουνά και εκεί βρίσκονται τα τροπικά υγρά δάση των Φίτζι. Η δυτική πλευρά (που στην καθομιλουμένη ονομάζεται «καυτή δύση») είναι αισθητά πιο ξηρή και εκεί βρίσκονται τα τροπικά ξηρά δάση των Φίτζι. Το νησί Βίτι Λέβου είναι το μοναδικό γνωστό μέρος στο οποίο ζει ένα από τα μεγαλύτερα έντομα στον κόσμο, το γιγαντιαίο μακρυκέρατο σκαθάρι των Φίτζι.

## Παραπομπές


## Εξωτερικοί σύνδεσμοι
* 

Κατηγορία:Νησιά των Φίτζι
Πανελλήνιοι αγώνες σκοποβολής πήλινου στόχου 1969

Οι **Πανελλήνιοι αγώνες σκοποβολής πήλινου στόχου 1969** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε μεταξύ 24 και 25 Μαΐου του 1969. Πρωταθλητής αναδείχθηκε ο Γεώργιος Πάγκαλος του Ο.Φ.Κ.Ο. με 188 επιτυχίες. Παράλληλα διοργανώθηκε Διεθνές ανοικτό πρωτάθλημα τραπ και αγώνες εις μνήμη Σταθάτου (ιδρυτή και προέδρου του Ο.Φ.Κ.Ο.). Νικήτρια αναδείχθηκε η πρωταθλήτρια κόσμου Γερμανίδα κόμισσα Φράου Φον Σόντεν με επίδοση 279/300.

Οι αγώνες τελέστηκαν παρουσία του Γενικού Γραμματέα Αθλητισμού Κωνσταντίνου Ασλανίδη και σημείωσαν μεγάλη επιτυχία. Μετά το τέλος των αγώνων απονεμήθηκαν έπαθλα στους νικητές του Διεθνούς πρωταθλήματος, του πανελλήνιου πρωταθλήματος και των αγώνων εις μνήμη Σταθάτου Ιωάννη Κούτση και Φώτη Ισαακίδη.

Το Πανελλήνιο πρωτάθλημα σκιτ έγινε την 1 Ιουνίου. Πρωταθλητής αναδείχθηκε ο Τζώνης Σιστοβάρης του Ο.Φ.Κ.Ο. με 194 επιτυχίες μετά από διπλό αγώνα μπαράζ που είχε με τον Πατρώνη.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

### Σκιτ
Παρακάτω αναφέρονται οι έξι πρώτοι αθλητές.

### Διεθνές πρωτάθλημα τραπ
Παρακάτω αναφέρονται οι θέσεις των αθλητών που συμμετείχαν.

## Παραπομπές


1969
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1969
Πανελλήνιοι αγώνες σκοποβολής πήλινου στόχου 1970

Οι **Πανελλήνιοι αγώνες σκοποβολής πήλινου στόχου 1970** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Στους αγώνες συμμετείχαν σκοπευτές από όλη την Ελλάδα και την Κύπρο. Το Πανελλήνιο πρωτάθλημα σκιτ έλαβε χώρα στο Σκοπευτήριο του Ο.Φ.Κ.Ο. μεταξύ 20 και 21 Ιουνίου του 1970. Συμμετείχαν 15 σκοπευτές. Πρωταθλητής αναδείχθηκε ο Παναγιώτης Ξανθάκος του Ο.Φ.Κ.Ο. με 192 επιτυχίες.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

## Παραπομπές


1970
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1970
Φελίξ Οζέ-Αλιασίμ

Ο **Φελίξ Οζέ-Αλιασίμ** (γαλλικά: *Félix Auger-Aliassime*) είναι Καναδός επαγγελματίας τενίστας. Το 2021 υπήρξε ο νεότερος παίκτης που κατατάσσεται στη λίστα των κορυφαίων 10 τενιστών του πλανήτη (ATP). Κατέχει σήμερα την 21η θέση στην παγκόσμια κατάταξη στο απλό ανδρών.

Γεννήθηκε στον Καναδά στις 8 Αυγούστου 2000. Άρχισε να αγωνίζεται σε επαγγελματικό επίπεδο σε νεαρή ηλικία. Στη 2η κατηγορία ATP Challenger Tour, είναι ο νεότερος παίκτης που κέρδισε έναν κύριο αγώνα σε ηλικία μόλις 14 ετών και 11 μηνών. Είχε ήδη μια επιτυχημένη καριέρα ως junior, φτάνοντας στο Νο. 2 της παγκόσμιας κατάταξης και κέρδισε -το 2016- το τουρνουά US Open. Κέρδισε επίσης τον τίτλο, στο διπλό αγοριών, στο US Open, το 2015, μαζί με τον Ντένις Σαποβάλοφ.  

Σε τουρνουά της ATP, ο Οζέ-Αλιασίμ έκανε το ντεμπούτο του στα κορυφαία 100 τουρνουά, στην ηλικία των 18 ετών, και σε ένα έτος, έφτασε και στον πρώτο του τελικό (κατηγορίας ATP) το Φεβρουάριο του 2019 στο Rio Open. Τον Ιούλιο 2021, ο Αλιασίμ στο τουρνουά Γουίμπλεντον απέδωσε εξαιρετικά, και επικρατώντας με 3-2 του Αλεξάντερ Ζβέρεφ, έλαβε για πρώτη φορά το εισιτήριο για τον παρθενικό προημιτελικό της καριέρας του σε μεγάλα τουρνουά. Τον Ιούνιο του 2024 συμμετείχε για 4η φορά στη καριέρα του στο τουρνουά Roland Garros όπου ηττήθηκε από τον Κάρλος Αλκαράζ στον 4ο γύρο. 

## Παραπομπές


Κατηγορία:Αθλητές της αντισφαίρισης
Κατηγορία:Καναδοί αθλητές
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Μαργραβάτο της Βάδης

Το **Μαργραβινάτο της Βάδης** () ήταν ιστορικό έδαφος της Αγίας Ρωμαϊκής Αυτοκρατορίας. Απλωμένο κατά μήκος της ανατολικής πλευράς του ποταμού Άνω Ρήνου στη νοτιοδυτική Γερμανία, ονομάστηκε Μαργραβινάτο το 1112 και υπήρχε μέχρι το 1535, όταν χωρίστηκε στα δύο Μαργραβινάτα του Βάδης-Ντούρλαχ και της Βάδης-Βάδης. 

Τα δύο μέρη επανενώθηκαν το 1771 υπό τον Μαργράβο Κάρολο Φρειδερίκο. Το ανανεωμένο Μαργραβινάτο της Βάδης αναβαθμίστηκε σε Εκλεκτοράτο το 1803. Το 1806, το Εκλεκτοράτο της Βάδης, που έλαβε εδαφικές προσθήκες, έγινε το Μεγάλο Δουκάτο της Βάδης. Οι κυβερνήτες της Βάδης, γνωστοί ως Οίκος της Βάδης, ήταν από τη γραμμή του Σουηβικού Οίκου του Ζάρινγκεν.

## Παραπομπές


Κατηγορία:Πρώην κρατίδια και εδάφη της Βάδης-Βυρτεμβέργης
Κατηγορία:Μαρκιονίες της Αγίας Ρωμαϊκής Αυτοκρατορίας
Κατηγορία:Σουηβική Ένωση
Κατηγορία:Άνω Ρήνος (Γερμανία)
Λουκάνικος

μικρογραφία|Ο Λουκάνικος κατά τη διάρκεια διαδηλώσεων στην Αθήνα, 2009|341x341εσ
Ο **Λουκάνικος** (από το παραδοσιακό ελληνικό λουκάνικο»), αρχικά με το όνομα «Θεόδωρος», ήταν σκυλί στην Ελλάδα που «συμμετείχε» σχεδόν σε κάθε διαδήλωση κατά της λιτότητας στην Ελλάδα. Ήταν γνωστός για «συμμετοχή» σε διαδηλώσεις, καθώς και συμμετοχή σε αναρχικές συγκεντρώσεις. Ήταν ενεργός σε όλες τις ελληνικές διαδηλώσεις και συχνά οδηγούσε τους διαδηλωτές προς την αστυνομία. Τον φρόντιζαν πολλές αριστερές οργανώσεις.

## Βιογραφία
Το Newsnight του BBC δημιούργησε ένα βίντεο  του σκύλου σε δράση κατά τη διάρκεια των διαδηλώσεων στην Ελλάδα, που τον έδειχνε να γαβγίζει εναντίον της αστυνομίας στις ταραχές και να τρέχει μαζί με άλλους διαδηλωτές μακριά από τα δακρυγόνα. Το περιοδικό *[[Time]]* για το Πρόσωπο της Χρονιάς 2011 που ήταν «Ο Διαδηλωτής», μεταξύ πολλών άλλων σχετικών άρθρων είχε και μια ακολουθία φωτογραφιών του Λουκάνικου, και ήταν επιλαχών για το Ζώο της Χρονιάς.

Ο Λουκάνικος πέθανε το 2014 σε ηλικία δέκα ετών. Στήθηκε μνημείο και έλαβε χώρα ταφή με πλήθος κόσμου.

## Δείτε επίσης
* Ταραχές του Δεκεμβρίου 2008 στην Ελλάδα
* Negro Matapacos

## Παραπομπές


## Εξωτερικοί σύνδεσμοι

*"The Greek protest dog" picture gallery in *[[The Guardian]]*

### Πλάνα βίντεο
*"Sausage, the riot dog of Greece",  Reuters report
*"Greece's front-line riot dog", BBC News
*"Riot dog stands his ground as Greek firefighters protest in Central Athens-March 26, 2009", independent media

Κατηγορία:Διάσημα ζώα
Κατηγορία:Σκύλος
Δουκάτο της Βυρτεμβέργης

Το **Δουκάτο της Βυρτεμβέργης** (γερμανικά: *Herzogtum Württemberg*) ήταν δουκάτο στο νοτιοδυτικό τμήμα της Αγίας Ρωμαϊκής Αυτοκρατορίας. Ήταν μέλος της Αγίας Ρωμαϊκής Αυτοκρατορίας από το 1495 έως το 1806. 

Η μακρά επιβίωση του Δουκάτου για πάνω από τρεις αιώνες οφείλεται κυρίως στο μέγεθός της, καθώς ήταν μεγαλύτερη από τους άμεσους γείτονές της. Κατά τη διάρκεια της προτεσταντικής μεταρρύθμισης, η Βυρτεμβέργη αντιμετώπισε μεγάλη πίεση από την Αγία Ρωμαϊκή Αυτοκρατορία για να παραμείνει μέλος. Η Βυρτεμβέργη αντιστάθηκε στις επαναλαμβανόμενες γαλλικές εισβολές τον 17ο και 18ο αιώνα. 

Η Βυρτεμβέργη βρισκόταν κατευθείαν στο δρόμο των γαλλικών και αυστριακών στρατών που συμμετείχαν στη μακρά αντιπαλότητα μεταξύ του Οίκου των Βουρβόνων και του Οίκου των Αψβούργων. Το 1803, ο Ναπολέων προήγαγε το Δουκάτο σε Εκλεκτοράτο της Βυρτεμβέργης της Αγίας Ρωμαϊκής Αυτοκρατορίας. Την 1η Ιανουαρίου 1806, ο τελευταίος εκλέκτορας ανέλαβε τον τίτλο του Βασιλιά της Βυρτεμβέργης. Αργότερα εκείνο το έτος, στις 6 Αυγούστου 1806, ο τελευταίος αυτοκράτορας, ο Φραγκίσκος Β´, κατάργησε (de facto) την Αγία Ρωμαϊκή Αυτοκρατορία.

## Παραπομπές
* 
* 
* 
* 
* 
* 
* 

Κατηγορία:Ιστορία της Βυρτεμβέργης
Κατηγορία:Πρώην κρατίδια και εδάφη της Βάδης-Βυρτεμβέργης
Κατηγορία:Δουκάτα της Αγίας Ρωμαϊκής Αυτοκρατορίας
Κατηγορία:Πρώιμη νεότερη ιστορία της Γερμανίας
Κατηγορία:Σουηβική Ένωση
Πανελλήνιοι αγώνες σκοποβολής πήλινου στόχου 1949

Οι **Πανελλήνιοι αγώνες σκοποβολής πήλινου στόχου 1949** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ έλαβε χώρα στο Σκοπευτήριο Καισαριανής στις 12 Ιουνίου του 1949. Συμμετείχαν 12 σκοπευτές. Πρωταθλητής αναδείχθηκε ο Ιωάννης Κούτσης του Ο.Φ.Κ.Ο. με 88 επιτυχίες.

H απονομή των επάθλων στους νικητές των αγώνων έγινε από τον Γενικό Γραμματέα του Υπουργείου Παιδείας Αθανάσιο Μίχα.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

## Παραπομπές


1949
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1949
Δουκάτο της Μάντοβα

Το **Δουκάτο της Μάντοβα** (ιταλικά: *Ducato di Mantova*, λατινικά: *Ducatus Mantuæ*) ήταν δουκάτο στη Λομβαρδία της Βόρειας Ιταλίας. Ο πρώτος δούκας του ήταν ο Φρειδερίκος Β΄ Γκοντζάγκα, μέλος του Οίκου των Γκοντζάγκα που κυβερνούσε τη Μάντοβα από το 1328. Τον επόμενο χρόνο, το Δουκάτο απέκτησε επίσης τον Μαργραβινάτο του Μομφερράτου, χάρη στον γάμο μεταξύ του Γκοντζάγκα και της Μαργαρίτας Παλαιολογίνας.

Η ιστορική δύναμη και επιρροή του Δουκάτου υπό του Οίκου των Γκοντζάγκα το έχει καταστήσει ένα από τα κύρια καλλιτεχνικά, πολιτιστικά και ιδιαίτερα μουσικά κέντρα της Βόρειας Ιταλίας και της χώρας συνολικά. Η Μάντοβα είχε επίσης ένα από τα πιο υπέροχα δικαστήρια της Ιταλίας και της Ευρώπης τον δέκατο πέμπτο, δέκατο έκτο και στις αρχές του δέκατου έβδομου αιώνα.

Το 1708, μετά το θάνατο του Φερδινάνδου Κάρολου Γκοντζάγκα, του τελευταίου κληρονόμου της οικογένειας Γκοντζάγκα, το Δουκάτο έπαψε να υπάρχει. Τα τμήματά του χωρίστηκαν μεταξύ του Οίκου της Σαβοΐας, που απέκτησε το υπόλοιπο μισό του Μομφερράτου, και του Οίκου των Αψβούργων, που απέκτησε την ίδια την πόλη της Μάντοβας. 

## Παραπομπές

* "The House of Gonzaga, heirs to the sovereign marquessate of Mantua"
* I Gonzaga di Mantova

Κατηγορία:Ιταλικές πόλεις-κράτη
Κατηγορία:Πρώην κράτη της Ιταλικής Χερσονήσου
Κατηγορία:Οίκος των Γκοντζάγκα
Κατηγορία:Δούκες της Μάντοβα
Δουκάτο του Μπράουνσβαϊγκ

Το **Δουκάτο του Μπράουνσβαϊγκ** (γερμανικά: *Herzogtum Braunschweig*) ήταν ιστορικό γερμανικό κράτος και πρωτεύουσά του ήταν η πόλη του Μπράουνσβαϊγκ. 

Ιδρύθηκε ως διάδοχο κράτος του Πριγκιπάτου του Μπράουνσβαϊγκ-Βόλφενμπυτελ από το Συνέδριο της Βιέννης το 1815. Κατά τη διάρκεια της ιστορίας της Γερμανίας του 19ου αιώνα, το δουκάτο ήταν μέρος της Γερμανικής Συνομοσπονδίας, της Βόρειας Γερμανικής Συνομοσπονδίας και από το 1871 η Γερμανική Αυτοκρατορία. Αποκαταστάθηκε μετά το τέλος του Α΄ Παγκοσμίου Πολέμου, η επικράτειά της ενσωματώθηκε στη Δημοκρατία της Βαϊμάρης ως το Ελεύθερο Κράτος του Μπράουνσβαϊγκ.

## Παραπομπές
* Richard Andree: *Braunschweiger Volkskunde.* 2nd edition. Vieweg, Braunschweig 1901.
* F. Fuhse (ed.): *Vaterländische Geschichten und Denkwürdigkeiten der Lande Braunschweig und Hannover, Band 1: Braunschweig.* 3rd edition.  Appelhans Verlag, Braunschweig 1925.
* Hermann Guthe: *Die Lande Braunschweig und Hannover. Mit Rücksicht auf die Nachbargebiete geographisch dargestellt.* Klindworth's Verlag, Hannover 1867.
* Otto Hohnstein: *Geschichte des Herzogtums Braunschweig.* F. Bartels, Braunschweig 1908.
* Horst-Rüdiger Jarck, Gerhard Schildt (eds.): *Die Braunschweigische Landesgeschichte. Jahrtausendrückblick einer Region.* 2nd edition. Appelhans Verlag, Braunschweig 2001, .
* Jörg Leuschner, Karl Heinrich Kaufhold, Claudia Märtl (eds.): *Die Wirtschafts- und Sozialgeschichte des Braunschweigischen Landes vom Mittelalter bis zur Gegenwart.* 3 vols. Georg Olms Verlag, Hildesheim 2008, .
* Richard Moderhack (ed.): *Braunschweigische Landesgeschichte im Überblick.* 3rd edition, Braunschweigischer Geschichtsverein, Braunschweig 1979.
* E. Oppermann: *Landeskunde des Herzogtums Braunschweig. Geschichte und Geographie.* E. Appelhans, Braunschweig 1911.
* Werner Pöls, Klaus Erich Pollmann (eds.): *Moderne Braunschweigische Geschichte.* Georg Olms Verlag, Hildesheim 1982, .
* Henning Steinführer, Gerd Biegel (eds.): *1913 – Braunschweig zwischen Monarchie und Moderne.* Appelhans Verlag, Braunschweig 2015, .

Κατηγορία:Κρατίδια της Γερμανικής Αυτοκρατορίας
Κατηγορία:Κρατίδια της Γερμανικής Συνομοσπονδίας
Πριγκιπάτο του Μπράουνσβαϊγκ-Βόλφενμπυτελ

Το **Πριγκιπάτο του Μπράουνσβαϊγκ-Βολφενμπούτελ** (γερμανικά: *Fürstentum Braunschweig-Wolfenbüttel*) ήταν υποδιαίρεση του Δουκάτου του Μπράουνσβαϊγκ-Λύνεμπουργκ, του οποίου η ιστορία χαρακτηριζόταν από πολλές διαιρέσεις και επανενώσεις. Είχε έκταση 3.828 τετραγωνικά χιλιόμετρα στα μέσα του 17ου αιώνα.

Διάφορες δυναμικές γραμμές του Οίκου των Γουέλφων κυβέρνησαν τον Μπράουνσβαϊγκ-Βολφενμπούτελ μέχρι τη διάλυση της Αγίας Ρωμαϊκής Αυτοκρατορίας το 1806. Ως αποτέλεσμα του Συνεδρίου της Βιέννης, το διάδοχο κράτος του, το Δουκάτο του Μπράουνσβαϊγκ, δημιουργήθηκε το 1815.

## Παραπομπές
* Wilhelm Havemann: *Geschichte der Lande Braunschweig und Lüneburg.* 3 vols. Repr. Hirschheydt, Hannover 1974/75,  (Original ed: Verlag der Dietrich'schen Buchhandlung, Göttingen 1853-1857, online at Google Books) 
* Hans Patze (*et al.*): *Geschichte Niedersachsen.* 7 vols. Hahnsche Buchhandlung, Hannover 1977- (Veröffentlichungen der Historischen Kommission für Niedersachsen und Bremen, 36) (Publisher's summary)
* Gudrun Pischke: *Die Landesteilungen der Welfen im Mittelalter.* Lax, Hildesheim 1987,  

Κατηγορία:Πρώην κρατίδια και εδάφη της Κάτω Σαξονίας
Προφάρμακα

**Προφάρμακα** ονομάζονται τα φάρμακα, τα οποία εκδηλώνουν τη δράση τους και επιφέρουν αποτέλεσμα, αφού μεταβολιστούν στον οργανισμό, σε αντίθεση με τα υπόλοιπα φάρμακα, τα οποία πρώτα δρουν και στη συνέχεια μεταβολίζονται. Αυτό συμβαίνει, ώστε να αντιμετωπιστούν προβλήματα, όπως είναι η κακή διαπερατότητα μέσω της κυτταρικής μεμβράνης, η αστάθεια σε όξινες ή βασικές συνθήκες στον οργανισμό, η τοξικότητα, ο μικρός χρόνος δραστικότητας, ακόμη και η κακή γεύση ενός φαρμάκου.

## Πηγές
Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη

Η **Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη** (OSCE PA) είναι ένα ινστιτούτο του Οργανισμού για την Ασφάλεια και τη Συνεργασία στην Ευρώπη.Το πρωταρχικό καθήκον της συνέλευσης 323 μελών είναι να διευκολύνει τον διακοινοβουλευτικό διάλογο, μια σημαντική πτυχή της συνολικής προσπάθειας αντιμετώπισης των προκλήσεων της δημοκρατίας σε ολόκληρο τον τομέα του ΟΑΣΕ.

## Παραπομπές


## Εξωτερικοί σύνδεσμοι

*Επίσημη ιστοσελίδα
*Λογαριασμός Twitter

Κατηγορία:Ευρωπαϊκή πολιτική
Γκουίντο Καντέλλι

Ο **Γκουίντο Καντέλλι** ή **Γκουίντο Καντέλι** (Νοβάρα, Ιταλία, 27 Απριλίου 1920 - Παρίσι, Γαλλία, 24 Νοεμβρίου 1956) ήταν Ιταλός μαέστρος όπερας.

Γεννήθηκε στη Νοβάρα του Πιεμόντε της Ιταλίας, στις 27 Απριλίου 1920. Ο Καντέλι αποφοίτησε από το ωδείο του Μιλάνου και ξεκίνησε την καριέρα του ενώ ήταν πολύ νέος. Ο Καντέλι εντυπωσίασε τον Ιταλό μαέστρο Αρτούρο Τοσκανίνι, ο οποίος είδε στον Καντέλι τον φυσικό του κληρονόμο. Έγινε διευθυντής της *[[Σκάλα του Μιλάνου|Σκάλας του Μιλάνου]]* το 1956. Μόνο μια εβδομάδα μετά, ενώ πετούσε στη Νέα Υόρκη πέθανε σε αεροπορικό δυστύχημα στο Παρίσι, Γαλλία. Ο Τοσκανίνι, του οποίου η υγεία ήταν σε φθίνουσα πορεία και πέθανε λίγο αργότερα, δεν ενημερώθηκε για το θάνατο του προστατευόμενου του.

## Παραπομπές


## Εξωτερικοί σύνδεσμοι
* 

Κατηγορία:Ιταλοί μουσικοί
Κατάλογος πολέμων της Αγγλίας

Ο παρακάτω κατάλογος περιλαμβάνει τους πολέμους στους οποίους ενεπλάκη το Βασίλειο της Αγγλίας, πριν την δημιουργία του Βασιλείου της Μεγάλης Βρετανίας μέσω των Πράξεων της Ένωσης του 1707

## 10ος-11ος αιώνας

## 12ος αιώνας

## 13ος αιώνας

## 14ος αιώνας

## 15ος αιώνας

## 16ος αιώνας

## 17ος αιώνας

## 18ος αιώνας

## Κατάλογος εμφυλίων πολέμων
# Εξέγερση του 1088 – στην Αγγλία και τη Νορμανδία
# Αναρχία (1135–54) – στην Αγγλία
# Εξέγερση του 1173–74 – στην Αγγλία, την Νορμανδία και την Ανδεγαυία
# Πρώτος Πόλεμος Βαρόνων (1215–17) – στην Αγγλία
# Δεύτερος Πόλεμος Βαρόνων (1264–67) – στην Αγγλία
# Ουαλική Εξέγερση (1282) – στην Αγγλία και την Ουαλία
# Αγροτική Εξέγερση (1381) – στην Αγγλία
# Πόλεμος των Ρόδων (1455–1485) – στην Αγγλία και την Ουαλία. Ο Ριχάρδος Γ΄ γίνεται ο πρώτος Άγγλος Βασιλιάς που πεθαίνει σε μάχη
# Πόλεμοι των Τριών Βασιλείων (1639–1651) – στην Αγγλία, την Ουαλία, την Σκωτία και την Ιρλανδία
#* Πρώτος Πόλεμος των Επισκόπων (1639)
#* Δεύτερος Πόλεμος των Επισκόπων (1640)
#* Ιρλανδική Εξέγερση του 1641
#* Πρώτος Αγγλικός Εμφύλιος Πόλεμος (1642–46)
#* Πόλεμοι της Ιρλανδικής Συνομοσπονδίας (1642–48)
#* Η Σκωτία στους Πολέμους των Τριών Βασιλείων (1644–47)
#* Δεύτερος Αγγλικός Εμφύλιος Πόλεμος (1648)
#* Τρίτος Αγγλικός Εμφύλιος Πόλεμος (1650–51)
#* Κατάκτηση της Ιρλανδίας από τον Κρόμγουελ (1649)
# Εξέγερση του Μόνμουθ (1685) – στην Αγγλία
# Ιακωβίτικες Εξεγέρσεις (1689–91; 1715–16; 1719; 1745–46) – στην Αγγλία, την Σκωτία και την Ιρλανδία
#* Γουλιελμιτικός Πόλεμος στην Ιρλανδία (1688–91)
#* Μάχη του Μπόιν (1690) – τελευταία μάχη μεταξύ των δύο αντιπάλων για το θρόνο

## Παραπομπές


## Βιβλιογραφία
* Barnett, Correlli. *Britain and her army, 1509-1970: a military, political and social survey* (1970).
* Carlton, Charles. *This Seat of Mars: War and the British Isles, 1485-1746* (Yale UP; 2011) 332 pages; studies the impact of near unceasing war from the individual to the national levels.
* Chandler, David G., and Ian Frederick William Beckett, eds. *The Oxford history of the British army* (Oxford UP, 2003).
* Cole, D. H and E. C Priestley. *An outline of British military history, 1660-1936* (1936). online
* Higham, John, ed. *A Guide to the Sources of British Military History*  (1971) 654 pages excerpt; Highly detailed bibliography and discussion up to 1970.
* Sheppard, Eric William. *A short history of the British army* (1950). online
* Messenger, Charles, ed. *Reader's Guide to Military History* (2001) pp 55–74; annotated guide to most important books.

Κατηγορία:Πόλεμοι της Αγγλίας
Δούκας του Όλμπανι

O **Δούκας του Όλμπανι** (αγγλικά: *Duke of Albany*) ήταν ένας τίτλος ευγενείας της Αγγλίας που περιστασιακά απονεμήθηκε στους νεότερους γιους των βασιλέων της Σκωτίας και αργότερα στη Βρετανική βασιλική οικογένεια, ιδιαίτερα στους Οίκους των Στιούαρτ και του Ανόβερου.

## Δούκες του Όλμπανι

### Πρώτη δημιουργία, 1398
*Ροβέρτος Στιούαρτ (1398-1420)
*Μέρντοχ Στιούαρτ (1420–1425)

### Δεύτερη δημιουργία, 1458
*Αλέξανδρος Στιούαρτ (1458–1485)
*Ιωάννης Στιούαρτ (1485–1536)

### Τρίτη δημιουργία, 1565
*Ερρίκος Στιούαρτ (1565–1567)
*Ιάκωβος Στιούαρτ (1567)

### Τέταρτη δημιουργία, 1600
*Κάρολος Στιούαρτ (1600–1625)

### Πέμπτη δημιουργία, 1660
*Ιάκωβος Στιούαρτ (1633/1644–1685)

### Έκτη δημιουργία, 1881
*Πρίγκιπας Λεοπόλδος (1882–1884)
*Πρίγκιπας Κάρολος Εδουάρδος (1884–1919)

Κατηγορία:Δούκες
Λουίς Κασιμίρο

Ο **Λουίς Κασιμίρο Παλόμο Κάρντενας** (ισπανικά: *Luis Casimiro Palomo Cárdenas*), πιο γνωστός απλά ως **Λουίς Κασιμίρο**, είναι Ισπανός επαγγελματίας προπονητής καλαθοσφαίρισης. Τελευταία φορά αγωνίστηκε στον Προμηθέα Πατρών την σεζόν 2021-22 όπου προπονούσε για λιγότερο από μισό χρόνο.

## Προπονητική σταδιοδρομία
Ο Κασιμίρο ξεκίνησε την προπονητική στην ΚΜ Πουερτογιάνο και άλλες ομάδες από την Καστίλλη-Λα Μάντσα, πριν ενταχθεί στην ΚΜ Μπρεογάν το 1993, ως βοηθός προπονητή.

Το 1993, ο Κασιμίρο προπόνησε την Γκαντία ΜΑ, της δεύτερης κατηγορίας, στην πρώτη επαγγελματική του εμπειρία ως πρώτος προπονητής.

Πέντε χρόνια αργότερα, ο Κασιμίρο προπόνησε την Μπάσκετ Μανρέσα, με την οποία κέρδισε το Πρωτάθλημα Ισπανίας 1997-98, το οποίο θεωρείται ένα από τα μεγαλύτερα θαύματα στην ιστορία της ισπανικής επαγγελματικής συλλογικής καλαθοσφαίρισης.

Αφού έφυγε από τη Μανρέσα, ο Κασιμίρο συνέχισε την προπονητική του στην Ισπανία, σε διάφορες ομάδες της Liga ACB και της LEB Oro.

Το 2002, ο Κασιμίρο κατέληξε ως φιναλίστ του Κυπέλλου Σαπόρτα, με την Παμέσα Βαλένθια. Η ομάδα ηττήθηκε από τη Μοντεπάσκι Σιένα στον τελικό της διοργάνωσης.

Τρία χρόνια αργότερα, κατόρθωσε με την Μπαλονθέστο Φουενλαμπράδα να κερδίσει την άνοδο στην Liga ACB, κερδίζοντας το LEB Oro 2004-05. Με αυτόν τον τίτλο, ο Κασιμίρο έγινε ο πρώτος προπονητής που κέρδισε τίτλο πρωταθλήματος στις δύο κορυφαίες κατηγορίες.

Στις 25 Σεπτεμβρίου 2016, ο Κασιμίρο οδήγησε την ΚΜ Γκραν Κανάρια στην κατάκτηση του Σούπερ Καπ Ισπανίας 2016, τον πρώτο εθνικό τίτλο της. Στη σεζόν 2017-18, ο Κασιμίρο έφτασε στους ημιτελικούς της ACB με τη Γκραν Κανάρια. Με αυτό το επίτευγμα, η ομάδα προκρίθηκε επίσης για την επόμενη σεζόν της EuroLeague, την πρώτη συμμετοχή του συλλόγου στη διοργάνωση. Στις 13 Ιουνίου 2018, η Γκραν Κανάρια ανακοίνωσε ο σύλλογος και ο Κασίμιρο θα ακολουθήσουν χωριστούς δρόμους.

Στις 8 Ιουλίου 2021, ο Κασιμίρο ανακοινώθηκε επίσημα από τον Προμηθέα Πατρών, η οποία είναι η πρώτη του ομάδα εκτός Ισπανίας.

Τον Νοέμβριο του 2021, ο Κασιμίρο αποχώρησε από τον Προμηθέα και τον αντικατέστησε ο Ηλίας Ζούρος.

## Διακρίσεις

; **Μπάσκετ Μανρέσα**

* Πρωτάθλημα Ισπανίας (1): 1997-98
* Πρωτάθλημα καλαθοσφαίρισης Καταλονίας (2): 1997, 1998

; **Γκραν Κανάρια**

* Σούπερ Καπ Ισπανίας (1): 2016

; **Βαλένθια**

* Κύπελλο Σαπόρτα: φιναλίστ, 2001-200

; **Μπαλονθέστο Φουενλαμπράδα**

* Πρωτάθλημα Β΄ Κατηγορίας Ισπανίας (1): 2004-05
* Κύπελλο Πρίγκιπα των Αστουρίων (1): 2005

; **Ατομικές**

* Ισπανός Προπονητής της Χρονιάς: 1998

## Παραπομπές


## Εξωτερικοί σύνδεσμοι
* Λουίς Κασιμίρο στο acb.com (ισπανικά)
* Λουίς Κασιμίρο στο euroleague.net

Κατηγορία:Ισπανοί προπονητές καλαθοσφαίρισης
Κατηγορία:Προπονητές καλαθοσφαίρισης Μπάσκετ Μανρέσα
Κατηγορία:Προπονητές καλαθοσφαίρισης Μπαλονθέστο Φουενλαμπράδα
Κατηγορία:Προπονητές καλαθοσφαίρισης Βαλένθια Μπάσκετ
Κατηγορία:Προπονητές καλαθοσφαίρισης ΚΜ Βαγιαδολίδ
Κατηγορία:Προπονητές καλαθοσφαίρισης ΚΜ Εστουδιάντες
Κατηγορία:Προπονητές καλαθοσφαίρισης Μπαλονθέστο Μάλαγα
Κατηγορία:Προπονητές καλαθοσφαίρισης ΚΜ Γκραν Κανάρια
Κατηγορία:Προπονητές καλαθοσφαίρισης Προμηθέα Πατρών
Δούκας του Κλίβελαντ

Ο **Δούκας του Κλίβελαντ** (αγγλικά: *Duke of Cleveland*) ήταν τίτλος που έχει δημιουργηθεί δύο φορές, μία φορά για τους Ευγενείς της Αγγλίας και μία φορά για τους Ευγενείς του Ηνωμένου Βασιλείου. Τα Δουκάτα πήραν το όνομά τους από το Κλίβελαντ στη βόρεια Αγγλία.

Η πρώτη του δημιουργία ήταν το 1670 (μαζί με την Βαρωνία του Νόνσατς και την Κομητεία του Σαουθάμπτον), για την Μπάρμπαρα Κάστλμεϊν, ερωμένη του Καρόλου Β΄ της Αγγλίας. Προικίστηκε με μια ειδική ρήτρα με την οποία θα μπορούσε να κληρονομηθεί από τα φυσικά παιδιά της Δούκισσας με τον Βασιλιά: Κάρολο ΦιτζΡόι, 2ο Δούκα του Κλίβελαντ και Ιωάννη ΦιτζΡόι, 1ο Δούκα του Νορθάμπερλαντ. Ο Κάρολος ΦιτζΡόι ονομάστηκε Δούκας του Σαουθάμπτον, Κόμης του Τσίτσεστερ και Βαρώνος Νιούμπερι το 1675, καθώς και κληρονόμησε το Δουκάτο του Κλίβελαντ το 1709.

Το Δουκάτο του Κλίβελαντ δημιουργήθηκε ξανά το 1833 για τον Γουλιέλμο Βέιν, 3ος Κόμης του Ντάρλινγκτον, μαζί με τον τίτλο του *Βαρώνου Ρέμπι*. Αυτός ήταν ο δισέγγονος του δεύτερου Δούκα και έγινε Μαρκήσιος του Κλίβελαντ το 1827.

## Δούκες του Κλίβελαντ
### Πρώτη δημιουργία, 1670
*Μπάρμπαρα Πάλμερ, 1η Δούκισσα του Κλίβελαντ (1670–1709)
*Κάρολος ΦιτζΡόι, 2ος Δούκας του Κλίβελαντ (1709–1730), 1ος Δούκας του Σαουθάμπτον (1675–1730)
*Γουλιέλμος ΦιτζΡόι, 3ος Δούκας του Κλίβελαντ, 2ος Δούκας του Σαουθάμπτον (1730–1774) 

### Δεύτερη δημιουργία, 1833
*Γουλιέλμος Ερρίκος Βέιν, 1ος Δούκας του Κλίβελαντ (1833–1842)
*Ερρίκος Βέιν, 2ος Δούκας του Κλίβελαντ (1842–1864)
*Γουλιέλμος Ιωάννης Φρειδερίκος Βέιν, 3ος Δούκας του Κλίβελαντ (1864)
*Ερρίκος Γεώργιος Πάουλετ, 4ος Δούκας του Κλίβελαντ (1864–1891)

## Παραπομπές


Κατηγορία:Δούκες
The Subways

Οι **The Subways** είναι ένα αγγλικό ροκ συγκρότημα από το Welwyn Garden City στο Χερτφορτσάιρ. Το πρώτο τους άλμπουμ, το Young for Eternity, κυκλοφόρησε στις 4 Ιουλίου 2005 στο Ηνωμένο Βασίλειο και στις 14 Φεβρουαρίου 2006 στις ΗΠΑ. Το δεύτερο άλμπουμ τους, το All or Nothing, κυκλοφόρησε στις 30 Ιουνίου 2008 και το τρίτο άλμπουμ τους στις 19 Σεπτεμβρίου 2011. Το τέταρτο άλμπουμ του συγκροτήματος κυκλοφόρησε στις 9 Φεβρουαρίου 2015.

## Εξωτερικοί σύνδεσμοι
Επίσημη ιστοσελίδα



Κατηγορία:Συγκροτήματα της εναλλακτικής ροκ
Κατηγορία:Αγγλικά indie rock συγκροτήματα
Πρίγκιπας

**Πρίγκιπας** είναι ο Μονάρχης (κατατάσσεται κάτω από έναν βασιλιά, Μέγας πρίγκιπας και Μέγας δούκας) ή ένα αρσενικό μέλος μιας οικογένειας μοναρχίας ή πρώην μοναρχίας. Ο πρίγκιπας είναι επίσης ένας τίτλος ευγενείας (συχνά υψηλότερος), συχνά κληρονομικός, σε ορισμένα ευρωπαϊκά κράτη. Το θηλυκό ισοδύναμο είναι πριγκίπισσα.

Διαφορετική είναι η σημασία του όρου σε ένα Πριγκιπάτο όπου πρόκειται για ένα μοναρχικό φεουδαρχικό κυρίαρχο κράτος, που κυβερνάται από μονάρχη με τον τίτλο του Πρίγκιπα ή της Πριγκίπισσας, όπως του Μονακό της Ανδόρρας και του Λίχτενσταϊν.

## Δείτε ακόμη
*Πρίγκιπας-εκλέκτορας
*Εμίρης
*Πριγκιπάτο

## Παραπομπές


## Εξωτερικοί σύνδεσμοι
*Princely States in British India and talaqdars in Oudh .

Κατηγορία:Πρίγκιπες
Κατηγορία:Αυλικοί τίτλοι
Κατηγορία:Φεουδαρχία
Κατηγορία:Αρχηγοί κράτους
Κατηγορία:Βασιλικοί τίτλοι
Κατηγορία:Τίτλοι ευγενείας
Κατηγορία:Θέσεις εξουσίας
Κατηγορία:Ανδρικοί κοινωνικοί τίτλοι
Άγιοι Ταξιάρχες Λακωνίας

Οι **Άγιοι Ταξιάρχες** είναι οικισμός της τοπικής κοινότητας Λεΐμονα, της δημοτικής ενότητας Σκάλας, του δήμου Ευρώτα, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης* 

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου. 
*Μέχρι το 1928 ο οικισμός ονομαζόταν *Σεϊδαλί*.
## Γεωγραφικά στοιχεία
Οι Άγιοι Ταξιάρχες είναι πεδινός οικισμός στη νοτιοκεντρική Λακωνία, στη δυτική  όχθη του Ευρώτα, μετά τη Σκάλα και σε μέσο σταθμικό υψόμετρο 5 μέτρα. Απέχει 48 χιλιόμετρα περίπου νοτιοανατολικά της Σπάρτης.  
## Πληθυσμός

## Διοικητικές μεταβολές μέχρι τον «Καλλικράτη»
Ως *Σεϊδαλί*

Ο οικισμός αναγνωρίστηκε το 1835 και προσαρτήθηκε στον δήμο Τρινάσου του νομού Λακωνίας. Το 1899 πέρασε στον νομό Λακεδαίμονος και το 1909 οριστικά στον νομό Λακωνίας. Το 1912 προσαρτήθηκε στην κοινότητα Λεήμονα και, το 1928, μετονομάστηκε σε *Άγιοι Ταξιάρχες*

Ως *Άγιοι Ταξιάρχες*
*Με το ΦΕΚ 102Α - 05/07/1994 αποσπάστηκε από την κοινότητα Λεήμονα και προσαρτήθηκε στον δήμο Σκάλας
*Με το ΦΕΚ 87Α - 07/06/2010 αποσπάστηκε από τον δήμο Σκάλας και προσαρτήθηκε στον δήμο Ευρώτα

(Πηγή:)

## Αξιοθέατα
*Η εκκλησία των Αγίων Ταξιαρχών, με τρίτοξο καμπαναριό, στο κέντρο του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ευρώτα
Δούκας του Εδιμβούργου

Ο **Δούκας του Εδιμβούργου** (Γαελικά: *Diùc Dhùn Èideann*), που πήρε το όνομά του από την πόλη του Εδιμβούργου της Σκωτίας, είναι ένας ουσιαστικός τίτλος που έχει δημιουργηθεί τέσσερεις φορές για μέλη της βρετανικής βασιλικής οικογένειας από το 1726. Δεν περιλαμβάνει εδαφικές ιδιοκτησίες και δεν παράγει έσοδα για τον κάτοχο του τίτλου.

Μετά τις δύο πρώτες δημιουργίες το 1726 και το 1866, ο τίτλος δημιουργήθηκε για τρίτη φορά το 1947 και αποδόθηκε στον Πρίγκιπα Φίλιππο μετά το γάμο του με τη Βασίλισσα Ελισάβετ Β΄. Μετά τον θάνατο του πρίγκιπα Φιλίππου, στις 9 Απριλίου του 2022 ο τίτλος πέρασε στον τότε Πρίγκιπα της Ουαλίας, Κάρολο μέχρι τις 8 Σεπτεμβρίου 2022, όταν ο Κάρολος ανήλθε τον Θρόνο του Ηνωμένου Βασιλείου και ο τίτλος ενώθηκε με το Στέμμα.

Στις 10 Μαρτίου του 2023, το τίτλος δημιουργήθηκε για τέταρτη φορά και αποδόθηκε στον νεότερο αδελφό του Βασιλιά Καρόλου, πρίγκιπα Εδουάρδο.

## Δούκες του Εδιμβούργου
### Πρώτη δημιουργία, 1726
:επίσης: *Μαρκήσιος της Νήσου της Έλι, Κόμης του Έλθαμ, Υποκόμης του Λόνσεστον, Βαρώνος του Σνόουντον*
*Φρειδερίκος της Ουαλίας (1726–1751)
*Γεώργιος του Ηνωμένου Βασιλείου (1751–1760)

### Δεύτερη δημιουργία, 1866
:επίσης: *Κόμης του Όλστερ, Κόμης του Κεντ*
*Αρθούρος της Σαξονίας-Κοβούργου-Γόθας (1866–1900)

### Τρίτη δημιουργία, 1947
:επίσης: *Κόμης του Μέριονεθ, Βαρώνος Γκρίνουιτς*
*Φίλιππος Μαουντμπάττεν (1947–2021)
*Κάρολος της Ουαλίας (2021-2022)

### Τέταρτη Δημιουργία, 2023
:επίσης: *Κόμης του Ουέσσεξ, Κόμης του Φόρφαρ, Υποκόμης του Σέβερν*
* Εδουάρδος του Ουέσσεξ (2023-σήμερα)

## Παραπομπές


## Εξωτερικοί σύνδεσμοι
* HRH The Duke of Edinburgh  on Burke's Peerage
* Duke of Edinburgh

Κατηγορία:Μοναρχία του Ηνωμένου Βασιλείου

Κατηγορία:Βρετανικοί βασιλικοί τίτλοι
Δούκας της Μεδίνα δε λας Τόρρες

Ο **Δούκας της Μεδίνα δε λας Τόρρες** (ισπανικά: *Duque de Medina de las Torres*) είναι ένας κληρονομικός τίτλος των Ευγενών της Ισπανίας, συνοδευόμενος από την τίτλο του Άρχοντα, που παραχωρήθηκε το 1625 από τον Φίλιππο Δ΄ στον Γασπάρ δε Γκουθμάν, 3ο κόμη του Ολιβάρες και βασιλικό ευνοούμενο του βασιλιά. Επίσης κατείχε και το Δουκάτο του Σανλούκαρ λα Μαγιόρ.

## Δούκες της Μεδίνα δε λας Τόρρες
*Γασπάρ δε Γκουθμάν ι Πιμεντέλ, 1ος Δούκας της Μεδίνα δε λας Τόρρες
*Ραμίρο Νούνιεθ δε Γκουθμάν, 2ος Δούκας της Μεδίνα δε λας Τόρρες
*Νίκολας Μαρία δε Γκουθμάν ι Καράφα, 3ος Δούκας της Μεδίνα δε λας Τόρρες
*Μαριάνα Σινφορόσα δε Γκουθμάν ι Γκεβάρα, 4η Δούκισσα της Μεδίνα δε λας Τόρρες
*Αντόνιο Γασπάρ δε Μοσκόσο Οσόριο ι Αραγόν, 5ος Δούκας της Μεδίνα δε λας Τόρρες
*Βεντούρα Αντόνιο δε Οσόριο δε Μοσκόρο ι Γκουθμάν, 6ος Δούκας της Μεδίνα δε λας Τόρρες
*Βεντούρα δε Οσόριο δε Μοσκόρο ι Φερνάντεθ δε Κόρδοβα, 7ος Δούκας της Μεδίνα δε λας Τόρρες
*Βισέντε Χοακίν Οσόριο δε Μοσκόρο ι Γκουθμάν, 8ος Δούκας της Μεδίνα δε λας Τόρρες
*Βισέντε Ισαμπέλ Οσόριο δε Μοσκόρο ι Άλβαρεθ δε Τολέδο, 9ος Δούκας της Μεδίνα δε λας Τόρρες
*Βισέντε Πίο Οσόριο δε Μοσκόρο ι Πόνσε δε Λεόν, 10ος Δούκας της Μεδίνα δε λας Τόρρες
*Μαρία Εουλάλια Οσόριο δε Μοσκόρο ι Καρβαχάλ, 11η Δούκισσα του Σανλούκαρ λα Μαγιόρ
*Φερνάντο Οσόριο δε Μοσκόρο ι Λόπεθ δε Ανσό, 12ος Δούκας του Σανλούκαρ λα Μαγιόρ
*Χοσέ Μαρία Ρουίθ δε Μπουθέστα ι Οσόριο δε Μοσκόρο, 13ος Δούκας του Σανλούκαρ λα Μαγιόρ
*Χοσέ Γκονθάλο Ρουίθ δε Μπουθέστα ι δε Μόρα, 14ος Δούκας της Μεδίνα δε λας Τόρρες 

## Παραπομπές


Κατηγορία:Κατάλογοι δουκών
Τζοβάνι ντι Λορέντσο

Ο **Τζοβάνι ντι Λορέντσο** (ιταλικά: *Giovanni Di Lorenzo*) (4 Αυγούστου 1993) είναι Ιταλός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τη Νάπολι.

## Σταδιοδρομία σε συλλόγους

### Πρώιμη σταδιοδρομία
Ο Ντι Λορέντσο ξεκίνησε τη σταδιοδρομία στις ακαδημίες νέων της Ρετζίνα Κάλτσιο το 2009. Στις 29 Μαΐου 2011, έκανε το επαγγελματικό του ντεμπούτο για την πρώτη ομάδα σε έναν αγώνα Σέριε Β εναντίον της Σαουόλο. Πέρασε τη σεζόν 2012–13 με δανεισμό στην ομάδα της τρίτης κατηγορίας, Κούνεο 1905, κάνοντας 27 εμφανίσεις και τραβώντας την προσοχή λόγω των πολλά υποσχόμενων επιδόσεών του.

### Ματέρα και Έμπολι
Μεταξύ 2015 και 2017, ο Ντι Λορέντσο έπαιξε για τη Ματέρα Κάλτσιο, έχοντας 58 συμμετοχές και 3 γκολ.

Ο Ντι Λορέντσο εντάχθηκε στην Έμπολι τον Αύγουστο του 2017. Αφού βοήθησε την ομάδα να κερδίσει την άνοδο στη Σέριε Α, έκανε το ντεμπούτο του στην κορυφαία κατηγορία στις 19 Αυγούστου 2018 εναντίον της Κάλιαρι. Στον αγώνα του δεύτερου γύρου εναντίον της ίδιας αντιπάλου, σημείωσε το πρώτο του γκολ στη Σέριε Α.

### Νάπολι
Στις 7 Ιουνίου 2019, ο Ντι Λορέντσο έκανε μεταγραφή στη Νάπολι, με κόστος 8 εκατομμυρίων ευρώ.

## Εθνική ομάδα
Ο Ντι Λορέντσο έχει αγωνιστεί στις «μικρές» εθνικές Ιταλίας Κ-20 και Κ-21.

Στις 14 Αυγούστου 2013, ο Ντι Λορέντσο έκανε το ντεμπούτο του με την Εθνική Ιταλίας Κ-21 υπό την καθοδήγηση του προπονητή και του πρώην διεθνή Ιταλού ποδοσφαιριστή Λουίτζι Ντι Μπιάτζο, σε φιλικό αγώνα εναντίον της Σλοβακίας, στον οποίο η Ιταλία κέρδισε με 4–1.

Έκανε το ντεμπούτο του με την Εθνική Ιταλίας ανδρών στις 15 Οκτωβρίου 2019, παίζοντας βασικός στην εκτός έδρας νίκη με 5–0 εναντίον του Λιχτενστάιν, σε έναν προκριματικό αγώνα του Ευρωπαϊκού Πρωταθλήματος του 2020.

Τον Ιούνιο του 2021, συμπεριλήφθηκε στην ομάδα της Ιταλίας για το Ευρωπαϊκό Πρωτάθλημα του 2020 από τον προπονητή Ρομπέρτο Μαντσίνι.

## Διακρίσεις
**Έμπολι**

* Σέριε Β: 2017–18 

**Νάπολι**

* Κύπελλο Ιταλίας: 2019–20

## Παραπομπές


## Εξωτερικοί σύνδεσμοι

* Προφίλ στο Transfermarkt.com 
*  
* Σύνοψη καριέρας από το AIC.football.it
*  
* Προφίλ στη Σέριε Α (ιταλικά)
* Προφίλ στο Calciatore (ιταλικά)

Κατηγορία:Ιταλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ρετζίνα Κάλτσιο
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Ματέρα Κάλτσιο
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΣΚ Νάπολι
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 2024
Ρόμπερτ Φ. Μπέιλς

Ο **Ρόμπερτ Φριντ Μπέιλς** (**Robert Freed Bales**, 9 Μαρτίου 1916 - 16 Ιουνίου 2004) ήταν Αμερικανός κοινωνικός ψυχολόγος. Ειδικεύτηκε στη διαπροσωπική αλληλεπίδραση μικρών ομάδων και ανέπτυξε τη μέθοδο *SYMLOG* (Συστηματική Παρακολούθηση Πολλών Επιπέδων Ομάδων) της ομαδικής παρακολούθησης. Ο Bales γεννήθηκε στο Έλινγκτον της αμερικάνικης πολιτείας του Μιζούρι στις 9 Μαρτίου 1916. Έλαβε πτυχίο B.A. και M.S. στην κοινωνιολογία από το Πανεπιστήμιο του Όρεγκον. Το 1945 έλαβε διδακτορικό. στην κοινωνιολογία από το Πανεπιστήμιο του Χάρβαρντ. Στη συνέχεια, ο Μπέιλς έγινε καθηγητής στο Χάρβαρντ, εργαζόμενος στο εργαστήριο ανθρώπινων σχέσεων του πανεπιστημίου. Το 1950, ο Bales δημοσίευσε ένα βιβλίο με τίτλο Interaction Process Analysis: A Method for the Study of Small Groups στο οποίο περιέγραψε με μεγάλη λεπτομέρεια τις σκέψεις του για την ανθρώπινη αλληλεπίδραση μέσα σε μικρές ομάδες.

Ο Μπέιλς πέθανε στο Σαν Ντιέγκο της Καλιφόρνια στις 16 Ιουνίου 2004 σε ηλικία 88 ετών.
## Παραπομπές


Κατηγορία:Αμερικανοί ψυχολόγοι
Κλοντ Ζοζέφ

Ο **Κλοντ Ζοζέφ** (Claude Joseph, γεννήθηκε τον 20ό αιώνα) είναι πολιτικός της Αϊτής και υπηρέτησε ως πρωθυπουργός της χώρας από τις 14 Απριλίου 2021 ως τις 20 Ιουλίου της ίδιας χρονιάς.  Επίσης υπηρέτησε ως υπουργός Εξωτερικών και Θρησκείας. Στις 7 Ιουλίου 2021 ανέλαβε στο αξίωμα του υπηρεσιακού προέδρου της Αϊτής μετά τη δολοφονία του προέδρου Ζοβενέλ Μοΐζ, ως τις 20 Ιουλίου 2021.

## Ιστορικό
Ο Ζοζέφ κατέχει διδακτορικό στη δημόσια πολιτική από τη Νέα Σχολή στη Νέα Υόρκη και εργάστηκε ως καθηγητής πανεπιστημίου στις Ηνωμένες Πολιτείες. Έχει διδάξει στο Πανεπιστήμιο του Κονέκτικατ και στο Πανεπιστήμιο του Λονγκ Άιλαντ. 

Στις 4 Μαρτίου 2020 έγινε υπουργός Εξωτερικών στην κυβέρνηση του Ζοζέφ Ζουτ.

Μετά την παραίτηση του Ζουτ, διορίστηκε προσωρινός πρωθυπουργός από τον πρόεδρο Ζοβενέλ Μοΐζ στις 14 Απριλίου 2021.

## Παραπομπές


Κατηγορία:Πρόεδροι της Αϊτής
Κατηγορία:Πρωθυπουργοί της Αϊτής
Δούκας της Καρδόνα

Ο **Δούκας της Καρδόνα** (ισπανικά: *Duque de Cardona*) είναι ένας κληρονομικός τίτλος των Ευγενών της Ισπανίας, συνοδευόμενος από τον τίτλο του Άρχοντα, που παραχωρήθηκε το 1482 από τον Φερδινάνδο Β΄ στον Χουάν Ραμόν Φόλθ δε Καρδόνα, 5ο Κόμη της Καρδόνα, ως προαγωγή σε Δουκάτο. Αρχικά δόθηκε ο τίτλος "Υποκόμης της Καρδόνα" και αργότερα προάχθηκε σε "Κόμης της Καρδόνα", ως ευγενής τίτλος τον 15ο αιώνα σε μέλη της καταλανικής οικογένειας γνωστή ως "Φόλθ δε Καρδόνα".

## Δούκες της Καρδόνα
*Χουάν Ραμόν Φόλθ δε Καρδόνα ι Ουρχέλ (1482–1513)
*Φερνάντο Φόλθ δε Καρδόνα ι Ενρίκεθ (1513–1543)
*Χουάνα Φόλθ δε Καρδόνα ι Μανρίκε δε Λάρα (1543–1564)
*Φρανσίσκο Αραγόν ι Καρδόνα (1564–1575)
*Χουάνα Αραγόν ι Καρδόνα (1575–1608)
*Ενρίκε δε Αραγόν ι Ενρίκεθ δε Καμπρέρα (1608–1640)
*Λουίς δε Αραγόν ι Φερνάντεθ δε Κόρδοβα (1640–1670)
*Χοακίν δε Αραγόν ι Μπεναβίδες (1670-1670)
*Πέδρο δε Αραγόν Φόλθ δε Καρδόνα (αμφισβητήθηκε)
*Καταλίνα δε Αραγόν ι Σαντοβάλ (1670–1697)
*Λουίς Φρανσίσκο δε λα Σέρδα ι Αραγόν (1697–1711)
*Νίκολας Φερνάντεθ δε Κόρδοβα ι δε λα Σέρδα (1711–1739)
*Λουίς Φερνάντεθ δε Κόρδοβα ι Εσπίνολα (1739–1768)
*Πέδρο δε Αλκάνταρα Φερνάντεθ δε Κόρδοβα ι Μονκάδα (1768–1789)
*Λουίς Φερνάντεθ δε Κόρδοβα ι Γκονσάγα (1789–1806)
*Λουίς Φερνάντεθ δε Κόρδοβα ι Μπεναβίδες (1806–1840)
*Λουίς Φερνάντεθ δε Κόρδοβα ι Πόνσε δε Λεόν (1840–1873)
*Λουίς Φερνάντεθ δε Κόρδοβα ι Πέρεθ δε Μπαράδας (1873–1879)
*Λουίς Φερνάντεθ δε Κόρδοβα ι Σαλαμπέρ (1880–1949)
*Κασίλντα Φερνάντεθ δε Κόρδοβα ι Πάμπλο-Μπλάνκο (1950–1998)
*Κασίλντα Γκερρέρο-Μπούργος ι Φερνάντεθ δε Κόρδοβα (1998–σήμερα)

## Παραπομπές


Κατηγορία:Κατάλογοι δουκών
Ανοικτή διακυβέρνηση

**Ανοιkτή διακυβέρνηση** είναι η πολιτική που υποστηρίζει ότι οι πολίτες έχουν το δικαίωμα πρόσβασης στα έγγραφα και τις διαδικασίες της κυβέρνησης για να επιτρέψουν την αποτελεσματική δημόσια εποπτεία. Οι πρωτοβουλίες και στρατηγικές για την ανοικτή διακυβέρνηση βασίζονται στις αρχές της διαφάνειας, της ακεραιότητας, της υπευθυνότητας και της συμμετοχής όλων των εμπλεκόμενων. Οι πολιτικές ανοικτής διακυβέρνησης μπορούν να συμβάλουν στην αύξηση της εμπιστοσύνης των πολιτών στο κράτος. Για το λόγο αυτό οι πρωτοβουλίες για την ανοικτή διακυβέρνηση κερδίζουν την προσοχή σε ολοένα και περισσότερες χώρες.

Το 2011 ξεκίνησε η Πρωτοβουλία για την Ανοικτή Διακυβέρνηση (Open Government Partnership, OGP) στην οποία συμμετέχουν 78 χώρες και 76 τοπικές κυβερνήσεις. Στα πλαίσια της συμμετοχής της στην παραπάνω πρωτοβουλία η Ελλάδα έχει εκπονήσει το 4ο Εθνικό Σχέδιο Δράσης για την Ανοικτή Διακυβέρνησης 2019 – 2021.

## Δείτε επίσης
* Ανοιχτά δεδομένα
* Ηλεκτρονική διακυβέρνηση
* Συμμετοχική διακυβέρνηση

## Παραπομπές


## Εξωτερικοί σύνδεσμοι
* Υπουργείο Ψηφιακής Διακυβέρνησης, *Βίβλος Ψηφιακού Μετασχηματισμού 2020-2025,* https://digitalstrategy.gov.gr/sector/participatory_governance, Ανακτήθηκε στις 7 Ιουλίου 2021


Κατηγορία:Ανοιχτά δεδομένα
Κατηγορία:Πολιτικό δίκαιο
Κατηγορία:Πολιτική επιστήμη
Συνεργατική διακυβέρνηση

**Συνεργατική** ή **συμμετοχική διακυβέρνηση** (αγγλικά: *collaborative governance*) είναι η πολιτική που υποστηρίζει την επικοινωνία και συνεργασία του δημόσιου τομέα, του ιδιωτικού τομέα και της κοινωνίας με σκοπό την επίτευξη βελτιωμένων αποτελεσμάτων στην επίλυση προβλημάτων και στη λήψη αποφάσεων.

Η αποτελεσματική εφαρμογή των πρακτικών της συνεργατικής διακυβέρνησης μπορεί να συμβάλλει στην καλύτερη κατανόηση πολύπλοκων προβλημάτων με πολλούς εμπλεκόμενους, αλλά και στην ανάπτυξη  αποτελεσματικότερης δράσης. Από την άλλη, οι διαδικασίες της συνεργατικής διακυβέρνησης μπορεί να είναι χρονοβόρες, μπορεί να μην καταλήξουν σε συμφωνία για λύσεις ή ακόμη και να μην εφαρμοστούν οι συμφωνημένες λύσεις.

Παραδείγματα εφαρμογής της συνεργατικής διακυβέρνησης αποτελούν η διαχείριση  πλημμυρών και αστικής ανάπτυξης στην Αυστραλία,  όπως και ο επανασχεδιασμός του «Σημείου Μηδέν» (Ground Zero) στη Νέα Υόρκη.

## Δείτε επίσης
* Ανοικτή διακυβέρνηση

## Πηγές
* Ansell, C., Alison, G., (2008), *[https://sites.duke.edu/niou/files/2011/05/Ansell-and-Gash-Collaborative-Governance-in-Theory-and-Practice.pdf Collaborative Governance in Theory and Practice] *, Ανακτήθηκε στις 07 Ιουλίου 2021

## Εξωτερικοί σύνδεσμοι
* Υπουργείο Ψηφιακής Διακυβέρνησης, *[https://digitalstrategy.gov.gr/sector/participatory_governance%CE%A8%CE%B7%CF%86%CE%B9%CE%B1%CE%BA%CE%BF%CF%8D+%CE%9C%CE%B5%CF%84%CE%B1%CF%83%CF%87%CE%B7%CE%BC%CE%B1%CF%84%CE%B9%CF%83%CE%BC%CE%BF%CF%8D+2020-2025:+%CE%91%CE%BD%CE%BF%CE%B9%CE%BA%CF%84%CE%AE+%CE%BA%CE%B1%CE%B9+%CE%A3%CF%85%CE%BC%CE%BC%CE%B5%CF%84%CE%BF%CF%87%CE%B9%CE%BA%CE%AE+%CE%94%CE%B9%CE%B1%CE%BA%CF%85%CE%B2%CE%AD%CF%81%CE%BD%CE%B7%CF%83%CE%B7,+https://digitalstrategy.gov.gr/sector/participatory_governance Βίβλος Ψηφιακού Μετασχηματισμού 2020-2025: Ανοικτή και Συμμετοχική Διακυβέρνηση],* Ανακτήθηκε στις 7 Ιουλίου 2021

Κατηγορία:Συνεργασία
Δούκας του Μπεναβέντε

Ο **Δούκας του Μπεναβέντε** (ισπανικά: *Duque de Benavente*) είναι ένας κληρονομικός τίτλος των Ευγενών της Ισπανίας, συνοδευόμενος από την τίτλο του Άρχοντα, που παραχωρήθηκε το 1473 από τον Ερρίκο Δ´ στον Ροδρίγο Αλόνσο Πιμεντέλ, 4ο Κόμη του Μπεναβέντε.

## Δούκες του Μπεναβέντε
*Ροδρίγο Αλόνσο Πιμεντέλ, 1ος Δούκας του Μπεναβέντε
*Αλόνσο Πιμεντέλ ι Πατσέκο, 2ος Δούκας του Μπεναβέντε
*Αντόνιο Αλόνσο Πιμεντέλ ι Ερρέρα δε Βελάσκο, 3ος Δούκας του Μπεναβέντε
*Λουίς Αλόνσο Πιμεντέλ Ερρέρα ι Ενρίκεθ δε Βελάσκο, 4ος Δούκας του Μπεναβέντε
*Χουάν Αλόνσο Πιμεντέλ Ερρέρα ι Ενρίκεθ δε Βελάσκο, 5ος Δούκας του Μπεναβέντε
*Αντόνιο Αλόνσο Πιμεντέλ ι Κινιονέθ, 6ος Δούκας του Μπεναβέντε
*Χουάν Φρανσίσκο Πιμεντέλ ι Πόνσε δε Λεόν, 7ος Δούκας του Μπεναβέντε
*Αντόνιο Αλόνσο Πιμεντέλ ι Ερρέρα Σουνίγα, 8ος Δούκας του Μπεναβέντε
*Φρανσίσκο Κασιμίρο Πιμεντέλ δε Κινιόνεθ ι Μπεναβίδες, 9ος Δούκας του Μπεναβέντε
*Αντόνιο Φρανσίσκο Πιμεντέλ δε Σουνίγα ι Βιγίλ δε Κινιόνεθ, 10ος Δούκας του Μπεναβέντε
*Φρανσίσκο Αλόνσο Πιμεντέλ Βιγίλ δε Κινιόνεθ Μπόρχα Αραγόν ι Σεντέγιες, 11ος Δούκας του Μπεναβέντε
*Μαρία Χοσέφα Πιμεντέλ, 12η Δούκισσα του Μπεναβέντε
*Φρανσίσκο δε Μπόρχα Τεγιέθ-Χιρόν ι Αλφόνσο-Πιμεντέλ, 13ος Δούκας του Μπεναβέντε
*Πέδρο δε Αλκάνταρα Τεγιέθ-Χιρόν ι Μποφόρ-Εσποτίν, 14ος Δούκας του Μπεναβέντε
*Μαριάνο Τεγιέθ-Χιρόν ι Μποφόρ-Εσποτίν, 15ος Δούκας του Μπεναβέντε
*Πέδρο δε Αλκάνταρα Τεγιέθ-Χιρόν ι Φερνάντεθ δε Σαντιγιάν, 16ος Δούκας του Μπεναβέντε
*Άνχελα Μαρία Τεγιέθ-Χιρόν ι Ντούκε δε Εστράδα, 17η Δούκισσα του Μπεναβέντε 
*Άνχελα Μαρία δε Σολίς-Μπομόντ ι Τεγιέθ-Χιρόν, 18η Δούκισσα του Μπεναβέντε

## Παραπομπές


Κατηγορία:Κατάλογοι δουκών
Πολιτική ασφαλείας

Η **πολιτική ασφαλείας** είναι ένα έγγραφο στο οποίο περιγράφονται οι στόχοι ασφάλειας ενός οργανισμού, αναφορικά με την προστασία των πληροφοριακών συστημάτων και δικτύων καθώς και των πληροφοριών που τηρεί. Στην πολιτική ασφάλειας ενός οργανισμού περιγράφονται επίσης οι μηχανισμοί για την επίτευξη των παραπάνω στόχων.

Τα έγγραφα Πολιτικής Ασφάλειας περιλαμβάνουν τουλάχιστον: α) τις βασικές αρχές ασφάλειας, όπως εμπιστευτικότητα, διαθεσιμότητα δεδομένων, ορισμός κυρώσεων σε περιπτώσεις λαθών ή παραβάσεων, β) περιγραφή των πόρων που χρήζουν προστασίας (π.χ. εξοπλισμός, δεδομένα κλπ), γ) ορισμός των ατόμων που εμπλέκονται με την τήρηση της πολιτικής ασφάλειας, δ) ορισμός διαδικασίας εσωτερικού ελέγχου αναφορικά με τον έλεγχο ορθής εφαρμογής της πολιτικής ασφάλειας.

## Πηγές
* Laudon, K. και Laudon, J., *Πληροφοριακά Συστήματα Διοίκησης: 11η αμερικανική έκδοση* (μετάφρ. Αρκουδέας Π, επιμελ. Μάνθου Β.),  (Κλειδάριθμος 2015) σελ 384-5, ISBN 978-960-461-623-7
* Αρχή Προστασίας Δεδομένων Προσωπικού Χαρακτήρα, *[https://www.dpa.gr/el/enimerwtiko/thematikes_enotites/asfaleia/asfaleiaepexergasias/tekmiriwsh_asfaleia_proswpikwn/politiki_asfaleia_proswpikwn Πολιτική Ασφάλειας]*, Ανάκτηση στις 7 Ιουλίου 2021

Κατηγορία:Ασφάλεια
Ψευδωνυμοποίηση

Η **ψευδωνυμοποίηση** είναι μια διαδικασία επεξεργασίας δεδομένων και απο-ταυτοποίησης με την οποία η ταυτότητα των υποκειμένων των δεδομένων αποσυνδέεται από τα υπόλοιπα δεδομένα. Αυτό επιτυγχάνεται με την αντικατάσταση πληροφοριών που μπορούν να οδηγήσουν στην ταυτοποίηση ενός ατόμου με ένα ή περισσότερα τεχνητά αναγνωριστικά ή ψευδώνυμα. Η χρήση ψευδωνύμων  καθιστά τις εγγραφές δεδομένων λιγότερο αναγνωρίσιμες, ενώ ταυτόχρονα τα δεδομένα παραμένουν κατάλληλα για ανάλυση και επεξεργασία δεδομένων.

Στον Γενικό Κανονισμό Προστασίας Δεδομένων (ΓΚΠΔ) η ψευδωνυμοποίηση ορίζεται ως η επεξεργασία δεδομένων προσωπικού χαρακτήρα κατά τρόπο ώστε τα δεδομένα να μην μπορούν πλέον να αποδοθούν σε συγκεκριμένο υποκείμενο των δεδομένων χωρίς τη χρήση συμπληρωματικών πληροφοριών, εφόσον οι εν λόγω συμπληρωματικές πληροφορίες διατηρούνται χωριστά και υπόκεινται σε τεχνικά και οργανωτικά μέτρα προκειμένου να διασφαλιστεί ότι δεν μπορούν να αποδοθούν σε ταυτοποιημένο ή ταυτοποιήσιμο φυσικό πρόσωπο.

## Δείτε επίσης
* Προσωπικά δεδομένα
* Ανωνυμοποίηση
* Ιδιωτικότητα

## Παραπομπές


## Πηγές
* ΚΑΝΟΝΙΣΜΟΣ (ΕΕ) 2016/679 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

## Εξωτερικοί σύνδεσμοι
* Ψευδωνυμοποίηση στο πλαίσιο του ΓΚΠΔ: Βασικές έννοιες και τεχνικές  

Κατηγορία:Διαχείριση δεδομένων
Ανωνυμοποίηση

Η **ανωνυμοποίηση** (αγγλικά: anonymization) αφορά στην επεξεργασία πληροφοριών με σκοπό την προστασία των προσωπικών δεδομένων και της ιδιωτικότητας. Κατά τη διαδικασία της ανωνυμοποίησης αφαιρούνται προσωπικά στοιχεία από σύνολα δεδομένων, ώστε τα άτομα που περιγράφουν τα δεδομένα να παραμένουν μη αναγνωρίσιμα, ανώνυμα, και να μη μπορούν να ταυτοποιηθούν με κανένα τρόπο, άμεσα ή έμμεσα.

Σύμφωνα με τον Γενικό Κανονισμό Προστασίας Δεδομένων (ΓΚΠΔ) επιβάλλεται όλα τα αποθηκευμένα δεδομένα που αφορούν σε άτομα στην Ευρωπαϊκή Ένωση να υποβάλλονται είτε σε διαδικασία ανωνυμοποίησης είτε σε διαδικασία ψευδωνυμοποίησης.

## Δείτε επίσης
* Προσωπικά δεδομένα
* Γενικός Κανονισμός για την Προστασία των Δεδομένων
* Ιδιωτικό απόρρητο
* Ιδιωτικότητα

## Πηγές
* ΚΑΝΟΝΙΣΜΟΣ (ΕΕ) 2016/679 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

## Παραπομπές


Κατηγορία:Ιδιωτικότητα
Κατηγορία:Ιδιωτικότητα της πληροφορίας
Κατηγορία:Ιδιωτικότητα στο Διαδίκτυο
Κατηγορία:Ασφάλεια στο διαδίκτυο
Κατηγορία:Ηθική και Διαδίκτυο
Κατηγορία:Ψηφιακά δικαιώματα
Κατηγορία:Ατομικά δικαιώματα και ελευθερίες